તો આ ખાલનો પ્રારંભ કેવી રીતે થયો ? ESSOSના ઈતિહાસમાં દોથ્રાકીએ ખૂબ મહત્વપૂર્ણ ભાગ ભજવેલો. લોકોને સળગાવવા, લોકોને લૂંટવા બસ આજ દૈનિક ક્રિયા. સમય જતા દોથ્રાકીને ખ્યાલ આવે છે કે પૂર્વમાં રહેતા તેમના પાડોશીઓ નબળા છે, જે લોકો પ્લન્ડર પર્વત પર ગુલામોની સેના સાથે બેઠા છે. ત્યારે ખાલની ઉપાધી ટેમો પાસે હતી. અત્યાર સુધીના ખાલમાં સૌથી હિંસક ટેમો જ હતો. તેણે પોતાના વિરોધી ખાલને, જે આગામી ખાલ બનવા માંગતો હતો તેને માર્યો, તેના કટકા કર્યા અને સળગાવી દીધેલો. આ દોઢ લીટીમાં તેની હિંસકતાનો ખ્યાલ આવી જાય. જેણે વેલેરિયન લોકોને મારવા માટે 10,000 ઘોડેસવારો સાથે કૂચ કરી. અને ત્યાં તેમને કુહોર સીટી મળી ગયું. જેની નજીકમાં જ દોથ્રાકી સી (દરિયો) આવેલો છે. નવો ખાલ પરણે એટલે તેનું હનિમુન ત્યાંજ થાય છે.